《挽韩尚书》
宋代·李祥

社稷元勋绝代无，夙瞻先德在龟趺。
风云感遇依鳞翼，鸾鹄栖龟映竹梧。
偃武承平开圣治，投戈委质尚文儒。
紫荷旧向芳年折，遗恨犹稽到六符。

作者简介：（1128—1201）常州无锡人，字元德。孝宗隆兴元年进士。为钱塘簿。历太学博士，累迁国子祭酒。丞相赵汝愚以言去国，祥上疏争之。除湖南转运副使，寻为言者劾罢，以直龙图阁致仕。卒谥肃简。